kardosdrur/scandi-wiki huggingface dataset:
Meganekko

er et japansk sammensat ord, der betegner en pige, der bærer briller. Ordet er sammensat af megane (メガネ, めがね eller 眼鏡), der betyder briller, og ko (娘), der er betegnelsen for en ugift kvinde eller en pige.

Meganekko er også betegnelse for en bestemt arketype i japansk populærkultur.

Meganekko som arketype 
I værker i japansk populærkultur har en pige med briller ofte en særlig rolle, hvor brillernes egentlige funktion ofte er ligegyldig og i stedet fungerer som kendetegnende tilbehør på linje med f.eks. sløjfer i håret. Hendes personlighed præges af indadvendthed og intelligens og repræsenterer således mere eller mindre klicheen om den belæste bogorm. På den måde er hun især vellidt hos en vis del af det japanske publikum og bliver derfor bevidst medtaget i værker for at tiltale denne målgruppe, hvor hun har et vist moe-potentiale.

Blandt meganekkos skiller især to stereotyper sig ud til hver sin side, hvilket ofte også afspejles af brillernes udformning.

Piger der skal virke ubehjælpsomme, særligt nuttede og generte bruger briller med runde og forholdsvis store glas. Stellet er derimod tyndt, og ved tegninger undlades det endda helt nogle gange. Et typisk eksempel er Mimi Usa fra Kodomo no Jikan. I forhold til sine kammerater er hun meget intelligent og stærkt udviklet, men især når det gælder seksuelle forhold, er hun meget naiv og uerfaren. Et andet eksempel er Kisaragi Yamaguchi fra GA Geijutsuka Art Design Class, der er venlig og altid prøver at gøre sit bedste, men som ofte også er naiv og klodset.

Modstykket er piger der har en streng karakter og bagtanker, og som fungerer som en rollemodel. Deres briller er præget af smalle firkantede glas og et kraftigt stel. Typiske eksempler er Mai Minakami fra Nichijou og Nodoka Manabe fra K-On!, der begge bliver klasserepræsentanter og er tilsvarende målstræbende.

Derudover findes der talrige mellemformer. F.eks. bruger Yuki Nagato fra The Melancholy of Haruhi Suzumiya oprindelig briller, der er en mellemform af de to ovennævnte typer. Hun er tilsyneladende en stærkt indadvendt bogorm, men i virkeligheden er hun meget mere end en stille pige og har faktisk slet ikke brug for briller.

Ved grupper som haremmer, magical girls og sportsklubber vil der typisk være en og kun en af pigerne, der bærer briller. Det ses f.eks. i serien Saki, hvor praktisk taget hvert eneste af de hold på fem piger hver, der deltager i en mahjong-turnering, har en meganekko iblandt sig. Noget der bl.a. giver sig udslag i en runde, hvor alle fire deltagere netop er meganekko, men som ellers har vidt forskellige personligheder.

Mandligt modstykke 
Drenge og mandlige figurer, der bærer briller, betegnes ofte blot som megane eller mere udførligt som megane otoko eller megane danshi (メガネ 男子).

Litteratur 
 コナン★ドリル: オフィシャル・ブック, Shounen Sunday, Shougakukan, 2003. 
 眼鏡っ娘大百科 af 黒石翁, 彼女のレンズにうつり隊, Futami Shobou, 2005. 
 日本人はなぜ黒ブチ丸メガネなのか af 友利昂介, Shougakukan, 2006. 

Anime- og mangabegreber
Ruth Lorenzo

Ruth Lorenzo Pascual, eller blot Ruth Lorenzo (født 10. november 1982) er en spansk sangerinde, bedst kendt som deltager i den britiske udgave af X Factor i 2008. Hun repræsenterede Spanien ved Eurovision Song Contest 2014 med sangen "Dancing in the Rain".

Biografi 
Ruth Lorenzo er født den 10. november 1982. Hun deltog i 2008 i den britiske udgave af X Factor, hvor hun endte i Top 5. Den 22. februar 2014 deltog hun i Mira Quién Va A Eurovisión, den spanske forhåndsudvælgelse til Eurovision Song Contest 2014, med sangen "Dancing in the Rain". Her vandt hun over fire konkurrenter, og dermed retten til at repræsentere Spanien ved Eurovision 2014 i København. Sangen gik direkte i finalen den 10. maj, da Spanien sammen med Tyskland, Italien, Frankrig og Storbritannien er direkte kvalificerede hvert år. Den endte på en 10. plads med 74 point.

Noter 

Sangere fra Spanien
Spaniens Eurovision Song Contest-deltagere
Deltagere ved Eurovision Song Contest 2014
St. Vincent's Hospital

St. Vincent's University Hospital eller blot St. Vincent's Hospital (gælisk: Ospidéal Ollscoile Naomh Uinseann) er et universitetshospital i Irlands hovedstad Dublin. Det ligger ved Elm Park syd for byen ved afkørslen til Merrion Road og Nutley Lane modsat Merrion Centre og støder op til Elm Park Golf Club.

Historie 

St. Vincent's Hospital blev grundlagt i 1834 på St. Stephen's Green, Dublin, af moder Mary Aikenhead, grundlæggeren af den romerskkatolske orden Religious Sisters of Charity. Hospitalet var åbent for alle, der kunne betale for dets services, uden hensyn til deres religiøse overbevisning.

Hospital blev senere flyttet til dets nuværende placering i Elm Park i 1970, og i 1999 fik det navnet St. Vincent's University Hospital (SVUH), for at understrege dets primære funktion som universitetshospital for University College Dublin.

Litteratur

Referencer 

Bygninger, konstruktioner og anlæg i Dublin
Etableret i 2010
Hospitaler
Bilklasse

En bilklasse er en klassificering af biler. Offentlige og private organisationer benytter forskellige bilklasser.

Efter størrelse 
En hyppigt anvendt klassificeringsmetode er efter størrelse. Her findes en fælles europæisk klassificering, der opdeler bilklasserne i forskellige segmenter fra A-F. Bilsegment A består af de mindste biler, der kaldes for mikrobiler. Bilsegment B består af de næstmindste biler, der kaldes for minibiler. Bilsegment C består af den mellemste bilstørrelse, der kaldes for små mellemklassebiler. Bilsegment D udgør den næststørste bilstørrelse, der kaldes for store mellemklassebiler. Bilsegment E udgør de største biler der kaldes for øvre mellemklassebiler. Endeligt er der bilsegment F, der falder udenfor de almindelige kategorier, da det her er bilernes ydelse der er afgørende og altså ikke størrelsen. Disse biler kaldes for luksusbiler.

Efter karrosseri 
En anden hyppigt anvendt klassificeringsmetode er efter karrosseri.

Andre klassificeringer 
Andre klassificeringer kan være efter livsstil eller motorteknologi.
Ukraine ved vinter-OL 2014

Letland deltog ved vinter-OL 2014 i Sotji, som blev arrangeret i perioden 7. februar til 23. februar 2014.

Medaljer

Noter 

Lande ved vinter-OL 2014
2014
Alvin E. Roth

Alvin Elliot Roth (født 18. december 1951) er en amerikansk professor i økonomi ved Stanford University og professor emeritus ved Harvard University. Han har leveret betydelige bidrag til udviklingen af økonomiske videnskab inden for spilteori, design af markeder og eksperimentel økonomi. Han er ikke mindst kendt for sit arbejde for at bringe økonomisk teori i anvendelse til løsningen af forskellige presserende hverdagslivsproblemer som skolevalg og organdonationer. Han modtog sammen med Lloyd Shapley Nobelprisen i økonomi i 2012 for deres arbejde med "teorien om stabile allokeringer og markedsdesign i praksis".

Baggrund 

Al Roth tog sin bachelorgrad i operationsanalyse ved Columbia University i 1971 og både en kandidat- og en Ph.D.-grad inden for samme område ved Stanford University i henholdsvis 1973 og 1974. Han var derefter ansat som adjunkt (fra 1977 som lektor og fra 1979 som professor) ved University of Illinois. I 1982 blev han professor ved University of Pittsburgh og i 1998 ved Harvard University. Som 60-årig skiftede han i 2012 til et professorat ved Stanford, hvorfra han var uddannet.

Roth er gift og har to børn, og hans søn Aaron Roth er professor i datalogi ved University of Pennsylvania. Allerede som 11-årig stod Aaron for at opbygge faderens professionelle websted på det dengang ret nye medium Internettet.

Forskning 

Roth har udgivet en række teoretiske forskningsbidrag inden for spilteori, design af markeder og eksperimentel økonomi. Han er dog ikke mindst kendt for sin hjælp til at designe forskellige vigtige praktiske offentlige og halvoffentlige allokeringsmekanismer. Fremtrædende eksempler er det amerikanske National Resident Matching Program, der koordinerer tildelingen af klinikophold på hospitalerne til medicinstuderende, en reform af ordningen, der fordeler amerikanske high school-elever på skolerne i New York, og et tilsvarende reformforslag for fordelingsmekanismen i Bostons offentlige skolevæsen. Sidst, men ikke mindst har Roth været med til at grundlægge New England Program for Kidney Exchange, et program, der registrerer og matcher kompatible nyredonorer og -patienter. Programmet var designet til at kunne matche to par indbyrdes inkompatible donorer (f.eks. ægtefæller). Hver donor var inkompatibel med sin egen partner, som til gengæld var kompatibel med en anden donor, der ligeledes var inkompatibel med sin partner.

Kilder

Eksterne henvisninger 

 Materiale om Alvin E. Roth på Nobelstiftelsens hjemmeside
 Alvin E. Roths hjemmeside på Harvard Business School

Nobelprismodtagere i økonomi
Økonomer fra USA
Nobelprismodtagere fra USA
Faglitterære forfattere fra USA
Ansatte ved Stanford University
Ansatte ved Harvard University
Personer fra New York City
Jøder fra USA
Professorer fra USA
Amerikanere i 1900-tallet
Amerikanere i 2000-tallet
Plimsoll

Plimsoll kan have flere betydninger:

Navne 
 Samuel Plimsoll (1824-1898) – britisk politiker og reformator
 Plimsoller - Betegnelse for et gammelt skib i dårlig stand; "opkaldt" efter Samuel Plimsoll, der arbejdede for sømænds sikkerhed.

Andet 
 Plimsoll-mærke – uformelt navn for lastelinjemærke
 Plimsoll-sko - engelsk udtryk for en speciel fritidssko
Sortand

Sortand (Melanitta nigra) er en fugleart i familien af egentlige andefugle. Arten yngler fra det østlige Grønland, Island og Storbritannien over Skandinavien og Finland til de nordlige dele af det vestlige og centrale Rusland. Det er en trækfugl, der overvintrer i Østersøen (inklusiv danske farvande), Europas og Nordafrikas atlanterhavskyster samt det vestlige Middelhav. Hannen er helt sort på nær et gult parti på næbbet og hunnen er brunlig med lys kind og strube.

Sortand i Danmark 
I Danmark er sortand en meget almindelig trækgæst. Særlig mange fugle ses i Vesterhavet ud for Fanø og Rømø.

Hanner og unge fugle trækker gennem landet i juli og august til deres fældningskvarterer i Kattegat og Vesterhavet. Hunnerne kommer først senere i september/oktober og ses mere spredt i de danske farvande. Det egentlige efterårstræk ses i slutningen af oktober og november måned ud, hvor sortanden trækker videre mod vest og sydvest, for at overvintre i andre dele af Europa. Forårstrækket passerer Danmark fra slutningen af april til midten af maj. Om natten kan stemmen gyv-gyv-gyv... høres fra overflyvende fugle.

Arten opsplittet 
Amerikansk sortand, der er udbredt fra det nordøstlige Sibirien til Alaska og Canada, var tidligere en underart af sortand, men regnes nu for en selvstændig art, Melanitta americana.

Noter

Kilder/Eksterne henvisninger 
 
 R. Hørring (1875 – 1943). Danmarks Fauna. Fugle I. Andefugle og Hønsefugle, side 149-153. Gads Forlag/Dansk naturhistorisk Forening 1919. (Copyright udløbet.)

Grønlands fugle
Islands fugle
Havænder
Fugle fra Nordasien
Fugle fra Skandinavien
Storbritanniens fugle
Thomas Guldhammer

Thomas Guldhammer er en tidligere professionel cykelrytter fra Vejle, Danmark.

Eksterne henvisninger 
 

Mandlige cykelryttere fra Danmark
Personer fra Vejle
Bente Lundquist

Bente Lundquist (født 8. august 1953) er en tidligere dansk fotomodel og nuværende indehaver af modelbureauet Scoop Models.

Hun indledte sin egen modelkarriere, da hun som 16- årig tog til Paris. Hun opnåede kontakt med den verdenskendte og kontroversielle modefotograf Helmut Newton ("The King of Kink"), der bookede hende til fransk Vogue dagen efter ankomsten, og hun blev kendt som "Newton-pige". De lavede adskillige opgaver sammen, og resultatet heraf kan ses i flere af Helmut Newtons berømte fotobøger.

Dette blev indledningen på en stor modelkarriere i udlandet. Senere tog hun en designuddannelse på Margrethe-Skolen, arbejdede som freelance stylist på forskellige modeblade, oprettede Danmarks første modelskole og åbnede i 1993 Scoop Models, der i dag er Skandinaviens stærkeste internationale modelbureau. Herfra har hun været med til at løbe mange modelkarrierer i gang.

Bente Lundquist medvirkede i dokumentar tv-serien Modellerne i seks afsnit, der blev vist i 2000 på DR 1. I tv-dokumentaren fulgte et kamerahold Bente Lundquist under arbejdet i modelbureauet.

Noter

Eksterne links 
 Omtale på costume.dk

Fotomodeller fra Danmark
Patrizia Kummer

Patrizia Kummer (født 16. oktober 1987 i Mühlebach) er en schweizisk snowboarder.

Kummer vandt sølv i parallelle slalom ved 2013 FIS Snowboard World Championships.

Referencer

Eksterne henvisninger 
 

Snowboardere fra Schweiz
Snowboardere ved vinter-OL 2014
Snowboardere ved vinter-OL 2018
Snowboardere ved vinter-OL 2022
Medaljevindere ved vinter-OL 2014
Olympiske mestre fra Schweiz
Ukraines sikkerhedstjeneste

Ukraines sikkerhedstjeneste, SBU (, ) er Ukraines nationale efterretnings- og sikkerhedstjeneste oprettet i 1991. SBU har omkring 30.000 ansatte.

Nuværende chef for sikkerhedstjenesten er .

Kilder 

Efterretningstjenester
Sikkerhedstjeneste
Euromajdan
Plimsoll-sko

Plimsoll-sko eller Plimsolls er en idræts- og fritidssko, sædvanligvis med en overside af kanvas samt gummisål, som er vulkaniseret til kanvas-overdelen.

Skoen har blandt andet været anvendt som gymnastik-, basketball-, tennis-, modesko etc.

Et af de mest kendte mærker på skoen er Converse All Stars.

Oprindelsen stammer formodentlig  fra en badesko udviklet i 1830'erne af Liverpool Rubber Company, nuværende Dunlop.

Sko
Landråd

Landråd (ty: Landrat) er i Tyskland betegnelsen for den øverste embedsmand i den civile forvaltning i en Kreis. Landråden er samtidig den laveste statslige administrative myndighed. 

Funktionen landråd stammer fra Preussen.

Landråd var (også før 1864) i Hertugdømmerne betegnelsen for en hertugeligt udpeget embedsmand, som næsten altid blev valgt blandt de adelige godsejere.

Embedsmænd fra Tyskland
Fiber

Fiber er en materialetype, der består af sammenhængende filamenter eller forlængede stykker af enheder på samme måde som homogene tråde. Fibre er vigtige bestanddele i biologien for både planter og dyr, hvor fibre holder sammen på det øvrige væv. 

Mennesket anvender fibre i en lang række sammenhænge. Man kan spinde fibrene til tråd, snøre, garn og tov. Fiber kan indgå som en komponent i kompositmaterialer eller kan væves til mætter som for eksempel papir eller filt. Fiber bruges ofte i produktion af andre materialer, hvor råstofferne enten er naturlige eller fremstilles syntetisk. Syntetiske fibre er billigere at fremstille end naturlige fibre, da der er en næsten uudtømmelig kilde for syntetiske fibre sammenlignet med mulighederne for at fremskaffe naturlige fibre. Efterspørgslen efter naturlige fibre er højere end for syntetiske fibre, ikke mindst fordi naturlige fibre som regel er behageligere at have på kroppen i form af tøj end syntetiske fibre.

 
Materialer
Nakkestøtte

En nakkestøtte et en sikkerhedsanordning i bil, der er påsat eller integreret på toppen af køretøjets bilsæder for at begrænse den bagudvendte bevægelse af førerens/passagerens hoved i forhold til torsoen i tilfælde af en kollision. Nakkestøtter reducerer risikoen for piskesmældsskader og skader på nakkehvirlerne. Siden deres indførelse i slutningen af 1960'erne, har nakkestøtter forebygget eller nedsat tusindvis af seriøse skader. 

Et patent for en "nakkestøtte" til biler blev givet til amerikaneren Benjamin Katz i 1921. Yderligere patenter for tilsvarende anordninger blev senere udstedt i 1930'erne og i 1950 og senere. 

Nakkestøtter blev monteret i biler i Nordamerika i 1960'erne og efter 1. januar 1969 skulle alle nordamerikanske biler være udstyret med nakkestøtter efter krav fra den amerikanske færdselssikkerhedsstyrelse National Highway Traffic Safety Administration (NHTSA).

Nakkestøtter er lovpligtige i Danmark.

Noter

Eksterne links 

Bilsikkerhed
Bildele
Sølvtøj

Sølvtøj er en fællesbetegnelse for husgeråd og andre brugsgenstande af en sølvlegering. Udtrykket bruges ind imellem også ukorrekt om genstande af sølvplet, dvs. af et uædelt metal/metallegering som nysølv overtrukket med et tyndt lag sølv.

Bestik fremstilles ofte i sølv, dog er knivsblade ofte i stål, da sølv et blødt metal.

Klædebørster, hårbørster, håndspejle, lysestager, cigaretetuier og tilsvarende brugsgenstande i sølv kan ikke betegnes som smykker.

Korpussølv
Derudover fremstilles fade og skåle af sølv, ligesom kaffekander, flødekander og sukkerskåle. Sjældnere ses dækketallerkner af sølv.

Eksterne henvisninger 

Bordservice
Husholdningsredskaber
Tøj
Hundsvot

En hundsvot er betegnelsen for en linjestrop på en taljeblok eller en lille strop i enden på et sværere stykke tovværk. Udtrykket der kommer fra det hollandske hondsvot, er en vulgær betegnelse for en hunhunds kønsdele.
Rebarbejde
Holzminden

Holzminden er administrationsby i Landkreis Holzminden i den tyske delstat Niedersachsen.
Byen ligger ved floden Weser har siden 2003 haft betegnelsen „Stadt der Düfte und Aromen“  og er en del af Metropolregion Hannover-Braunschweig-Göttingen-Wolfsburg.

Geografi 

Holzminden lligger i det øvre Weserbergland ved nordvestranden af mittelgebirgene Solling i Øvre Wesertal. Nordfor ligger mittelgebirgeområderne Vogler og Ith.

Byen ligger på østbredden af Oberweser, der på en strækning danner delstatsgrænse til Nordrhein-Westfalen, og nær byen ligger de nordrhein-westfälische småbyer Lüchtringen, Stahle og Höxter. PÅ den vestlige Weserbred ligger lidt mod syd klosteret Corvey.

Nabokommuner 
Byen Holzminden grænser til (meduret fra nord) Samtgemeinde Bevern med byen Bevern og det kommunefrie område (gemeindefreie Gebiet) Holzminden og Merxhausen (Landkreis Holzminden), det kommunefrie område Solling (Landkreis Northeim), Samtgemeinde Boffzen med kommunen Derental og det kommunefrie område Boffzen, samt mod vest Kreis Höxter og dens administrationsby Höxter i Nordrhein-Westfalen.

Eksterne kilder/henvisninger 

 Officielt websted

 Geschichte des Amtsgerichts Holzminden 
 Initiative zur Förderung von Arbeitslosen in Holzminden und Umgebung 

Byer i Niedersachsen
Matteo Renzi

Matteo Renzi (født 11. januar 1975 i Firenze) er en italiensk politiker, der var Italiens premierminister fra 2014 til 2016. Da han tiltrådte posten som 39-årig, var han den yngste premierminister i Italiens historie.

Baggrund 
Renzi var mellem 2004 og 2009 præsident i provinsen Firenze, og mellem 2009 og 2014 borgmester i byen Firenze.

Fotografier

Eksterne henvisninger 

 Matteo Renzi - Matteo Renzi Web Site

Italiens premierministre
Personer fra Firenze
Politikere fra Italien
VM i bandy 2014 (kvinder)

Verdensmesterskabet i bandy for kvinder 2014 var det 7. VM i bandy for kvinder gennem tiden, og mesterskabet blev arrangeret af Federation of International Bandy. Turneringen blev afviklet på arenaen Kisapuisto i Lappeenranta , Finland i perioden 19. – 22. februar 2014.

Mesterskabet blev vundet af Rusland, som vandt 3-1 over de forsvarende mestre fra Sverige i finalen, og som dermed sikrede sig sin første VM-titel. Det var første gang, at verdensmesterskabet ikke blev vundet af Sverige. Bronzemedaljerne gik til Finland, som besejrede Norge med 3-2 i bronzekampen.

Resultater 

VM havde deltagelse af seks hold, som først spillede en indledende runde alle-mod-alle. Kampene afvikledes over 2 × 30 minutter med efterfølgende straffeslag i tilfælde af uafgjort. Sejre gav 2 point, uafgjorte 1 point, mens nederlag gav 0 point. Resultatet af straffeslagskonkurrencer anvendtes kun til at afgøre indbyrdes rangering ved pointlighed mellem to hold.

De fire bedst placerede hold kvalificerede sig til semifinalerne, mens de to sidste hold spillede placeringskamp om 5.-pladsen. Finalen, bronzekampen og placeringskampen afvikledes over 2 × 45 minutter.

Indledende runde

Finale- og placeringskampe

Kilder / eksterne henvisninger 
Bandy World Championship for Women 2014

Noter 

2014 (kvinder)
Bandy i 2014
Sport for kvinder
Jens Østergaard (forfatter)

Jens Østergaard (født 1979) er en dansk krimiforfatter. Østergaard debuterede som forfatter i 2012 med bogen Dragen Sangeren Helten. I 2013 udkom andet bind i serien, Drengen og dæmonen og i 2014 udkommer tredje bind, Ritualet. Alle tre bøger er udgivet på forlaget EC Edition.

Bøgerne har efterforskningsleder ved Københavns politi, Thomas Nyland i hovedrollen. Alle tre bøger er solgt til udgivelse i Tyskland ved forlaget Egmont Lyx.

Desuden er Jens Østergaard forfatter til kriminovellen, Line, som vandt konkurrencen Krimidysten i 2013.

Jens Østergaard er uddannet journalist og har arbejdet som journalist, nyhedsoplæser og radiovært på Danmarks Radio, P4. I 2004 skiftede han radioen ud med magasinbranchen. Først var han redaktør på Mad&venner, siden kulturredaktør på Where2go og derefter redaktionschef på Bil Magasinet. I 2010 blev han kommunikationsmedarbejder, først for Vestas og fra 2014 for Danske Commodities.

Eksterne henvisninger 
Officiel hjemmeside

Krimiforfattere fra Danmark
Alfons Czibulka

Alfons Czibulka (født 14. maj 1842 i Széges-Vérallja i Ungarn, død 27. oktober 1894 in Wien) var en dirigent og komponist fra det daværende østrig-ungarske monarki.

Som dirigent virkede Czibulka bl.a. ved operateatre i Odessa, Innsbruck og Wien og ved militærforlægninger i Bolzano, Krakow, Prag og Trieste.

Hans Stephanie-Gavotte fra 1880, tilegnet den belgiske prinsesse Stephanie, dengang forlovet og siden gift med den østrigske kronprins Rudolf, var et de mest populære salonstykker i samtiden.

Czibulka komponerede ca. 400 værker i form marcher, dansemusik og operetter. Hans bedst kendte værk i dag er formentlig Liebestraum nach dem Balle, Intermezzo op. 356 (1890).

Eksterne henvisninger 
 

Komponister fra Ungarn
Komponister fra Østrig
Romantikkens komponister
Jens Østergaard

Jens Østergaard er navnet på flere personer:

 Jens Østergaard (forfatter) – dansk journalist og krimiforfatter.
 Jens Østergaard (musikhistoriker) – dansk musikhistoriker.
Jesper Møller (DBU)

Jesper Møller Christensen (født 9. juni 1963 i Skørping) er en dansk advokat og idrætsleder, der siden marts 2014 har været formand for Dansk Boldspil-Union (DBU) og forhenværende formand for Aalborg Boldspilklub. Fra februar 2019 har Møller været medlem af UEFAs eksekutivkomité.

Karriere 
Møller blev født i juni 1963 og voksede op i Skørping i Himmerland. Op igennem barndommen spillede han fodbold i FREM Skørping. Dette gjorde han indtil sit 19 år, hvor han flyttede fra byen på grund af studier.

Han er uddannet jurist fra Aarhus Universitet, og blev i 1988 ansat som advokat hos advokatfirmaet Henrik Christensen & Partnere i Aalborg. I 1999 blev han partner i firmaet. Han har desuden undervist i selskabsret på HA/jur og cand. merc. aud. uddannelserne på Aalborg Universitet.

Fodbold 
Jesper Møller blev i 1993 næstformand for Aalborg Boldspilklub, og blev senere på året også udpeget til medlem af bestyrelsen i AaB A/S. I 2000 blev han valgt som formand for Aalborg Boldspilklub.

DBU 
I 1998 blev han valgt til bestyrelsen i Dansk Boldspil-Union som repræsentant for klubberne i landets bedste række. Fra samme år og fire år frem var han formand for DBUs Fair Play. Den post blev i 2002 udskiftet med en tilsvarende for DBU Eliteudvikling. 

Da Henning R. Jensen i slutningen af januar 2004 besluttede at trække sig som næstformand for DBU, valgte Jesper Møller at stille op til posten. Han kom i kampvalg med sjællænderen Kurt Bagge-Hansen. Ved en skriftlig afstemning på DBUs repræsentantskabsmøde den 20. februar blev Møller valgt med 94 stemmer mod Bagge-Hansens 46 stemmer. Fem år senere blev han genvalgt som næstformand.

DBUs formand siden 2002 Allan Hansen, meddelte i juni 2013 at han ville stoppe som formand når valgperioden udløb 1. marts 2014. Hurtigt blev Møller gjort til favorit som ny formand blandt de 145 medlemmer af unionens repræsentantskab, og 31. august skrev han sig ind som kandidat til formandsvalget. Da fristen for at melde sit kandidatur til formandsvalget udløb 31. december var Jesper Møller eneste kandidat, og 1. marts 2014 på repræsentantskabsmødet i Odense blev han valgt som DBUs 16. formand.

Referencer

Eksterne henvisninger 
 Jesper Møller hos UEFA

Personer fra Aalborg
Danskere i 2000'erne
Formænd for Dansk Boldspil-Union
Aalborg Boldspilklub
Advokater fra Danmark
Ansatte ved Aalborg Universitet